U Fhisea | U Vhala Na U FunzaNGUDO 11U FhiseaVharoma 12:11MANWELEDZO: Ambani nga u fhisea u itela u ṱuṱuwedza vhathetshelesi vhaṋu.Kwameani mbilu. Musi ni tshi khou lugiselela nyambo yaṋu, humbulani nga ha nḓila ine mulaedza waṋu wa vha wa ndeme ngayo. Ḓivhani nyambo yaṋu nga vhuḓalo u itela uri ni i ambe i tshi bva mbiluni.Humbulani nga vhathetshelesi vhaṋu. Elekanyani nga ha nḓila ine zwine na ḓo zwi vhala na u zwi funza zwa ḓo vhuyedza ngayo vhaṅwe. Ṱoḓani nḓila ine zwine na ḓo zwi amba zwa ḓo kwama ngayo vhathetshelesi vhaṋu.Itani uri zwine na zwi amba zwi vhe na vhutshilo. Ambani nga u fhisea. Dzinginyisani muvhili nga nḓila ya nzulele nahone mbonalo yaṋu i sumbedze nḓila ine na ḓipfa ngayo.Ṱhogomelani uri nḓila ine na dzinginyisa ngayo muvhili i si thithise vhathetshelesi vhaṋu. Dzinginyisani muvhili nga nḓila ine ya ḓo vhuyedza vhathetshelesi vhaṋu. Sumbedzani u fhisea musi ni tshi khou amba mbuno dza ndeme na u ṱuṱuwedza vhathetshelesi vhaṋu uri vha dzhie vhukando. Ni songo fhisea lune zwa ḓo ita uri vhathetshelesi vhaṋu vha nete.U Vhala Na U Funza​—U Fhisea
